Luisa Danimarkakoa (1875-1906)

Luisa Danimarkakoa (; Kopenhage, Danimarka, 1875eko otsailaren 17a –Náchod, Bohemia, 1906ko apirilaren 4a) Danimarkako printzesa izan zen, Frederiko VIII.a Danimarkako erregearen eta bere emazte Luisa Suediako eta Norvegiako printzesaren hirugarren haurra eta alaba nagusia.

 Bizitza 
ezkerrera|thumb|Luisa printzesa bere amarekin, Luisa Suediako  koroako printzesarekin.|256x256px

 Lehen urteak 
Luisa hirugarren umea izan zen, sasoi hartan koroaren printze zen Frederiko Danimarkakoaren lehen alaba, geroago Frederiko VIII.a erregea izan zena. Ama Luisa Suediakoa izan zen, Karlos XV.a Suediako eta Norvegiako erregearen alaba.  Kristian X.a Danimarkakoaren eta Haakon VII.a Norvegiakoa izan zenaren arreba gazteena zen. Bere lehengusu ugarien artean, Jurgi V.a Erresuma Batuko erregea, Nikolas II.a Errusiako tsarra, Konstantino I.a Greziako erregea eta Brunswickeko dukea zen Hannoverreko Ernesto Augusto printzea nabarmentzen dira. 

Neskato lotsati eta barnerakoi gisa deskribatua, Luisa zazpi haurriderekin hazi zen Amalienborg eta Charlottenlund jauregietan, Kopenhageko iparraldean. Sasoi hartan, ohi ez bezala, amak hazi zituen, eta gutxitan jarri ziren zaintzaile baten zaintzapean. Kristautasuna nagusi zen hezkuntza pribatua jaso zuten, zorroztasuna, eginbeharra betetzea, zaintza eta ordena ezaugarri zituena.ezkerrera|thumb|Luisa Danimarkako printzesa eta Friedrich Schaumburg-Lippe senarra. |288x288px

 Ezkontza 
Luisaren aitaren aldeko amona, Luisa Hesse-Kasselekoa, ezaguna zen bere ezkontza-politika arrakastatsuarengatik. Bere bilobak malenkoniarako joera zuela onartu zuen, eta horregatik nahi zuela ondo ezkonduta egotea. Ahaide alemaniarren bitartez, Schaumburg-Lippe familiako adar batekin harremana izan zuen, Bohemiako Nachod Gaztelua mantentzen zuena, horrela Luisak Frederiko Schaumburg-Lippeko printzea ezagutu zuen. Bikotea 1894 urtean konprometitu zen eta Kopenhageko Amalienborg Jauregian ezkondu zen 1896 urteko maiatzaren 5ean. Ezkontzaren ostean, Luisa Bohemiara joan zen bizitzera bere senarrarekin, aurretik inoiz ikusi bakoa. 

Senar-emazte hauek ez ziren zoriontsuak izan eta printzesak denboraldi luzeak pasatzen zituen bere familia bisitatzen zuenean, aldi bakoitzean bizpahiru hilabete egoten zelarik. Aita ere urtero joaten zitzaion bisitan.

 Heriotza 
Luisa printzesa Ratiboritzeko gazteluan hil zen 1906 urteko apirilaren 4an. Bere aitaginarreba, Gilermo Schaumburg-Lippekoa printzea, bost orduko aldearekin hil zen familiak Naxoden (Bohemia) zuen gazteluan. Luisa printzesaren heriotzaren kausa ofiziala meningitisak eragindako "garun-hantura" izan zen, hainbat astez gaixo egon ostean. Zurrumurruek ziotenez, bere senarrak Ratiboritzen zuen etxaldeko gazteluko aintziran itotzen ahalegindu omen zen, eta, horretan ari zela, katarro bat hartu eta hil egin omen zen. Aita egun batzuk lehenago iritsi zen tronura.

 Ondorengotza 
Frederikok eta Luisak hiru haur izan zituzten:

 Maria Luisa Dagmar Batilde Carlota (1897ko otsailaren 10a - 1938ko urriaren 1a) Frederiko Segismundo Prusiako printzearekin ezkondu eta seme-alabak izan zituzten. Frederiko printzea zalditik erori eta hil egin zen.
 Cristián Nicolás Guillermo Federico Alberto Ernesto (1898-1974ko uztailaren 13ko otsailaren 20a) bere lehengusina-arrebarekin, Feodora Danimarkako printzesarekin ezkondu zen eta seme-alabak izan zituen.
 Estefanía Alejandra Herminia Thyra Xenia Batilde Ingeborg (1899-1925eko abenduaren 19a), Victor Adolfo Bentheim eta Steinfurtekin ezkondu zen eta bi seme-alaba izan zituen: Alexis printzea (1922-1943ko abenduaren 30a, Mediterraneo itsasoaren gaineko ekintzan hila) eta Kristián Printzea (1943ko abenduaren 23a). Bikien jaiotzan hil zen Estefania. Bi semeak hil egin ziren, bata hilda jaio zen eta bestea ordu gutxira.

 Erreferentziak 

 Kanpo estekak 

Kategoria:Kopenhagetarrak
Kategoria:Danimarkako printzesak
Kategoria:Austria-Hungariako Inperioko jendea